1666.

Godina **1666** (**[[rimski brojevi|MDCLXVI]]**) bila je redovna godina koja počinje u petak po gregorijanskom kalendaru odn. redovna godina koja počinje u ponedjeljak po 10 dana zaostajućem julijanskom kalendaru.
__NOTOC__
## Događaji
### Januar/Siječanj &ndash; Mart/Ožujak
* 1. 2. - Kralj Čarls II se vratio u London, nakon što je Velika londonska kuga uminula.
* 1. 3. - Jelena Zrinska se udala za nominalnog erdeljskog kneza Franju I. Rákóczija, koji se time priključuje uroti plemstva.

### April/Travanj &ndash; Jun/Lipanj
* 5. 4. - Palatin Ferenc Wesselényi i hrvatski ban Petar Zrinski sklopili savez sa plemstvom u Turčianskim Teplicama.
* april - Uskoci izginuli na Cetini, zarobljen Stojan Janković koji će provesti 14 meseci u carigradskoj tamnici. Turci zatim upadaju u Ravne kotare, ali Vuk Močivuna ih odbija i goni do Zvečeva, gde je u zasedi poginuo sa 300 drugova.
* maj, početkom - Buljubaša Bajo Pivljanin opljačkao trgovački brod pod Koločepom, nekoliko dana kasnije oplenio i jedan trgovački karavan iz Dubrovnika.
* 4. 6. - Praizvedba Molièrovog "Mizantropa" u Parizu.
* 11 - 14. 6. - Drugi anglo-holandski rat: pomorska Četvorodnevna bitka je holandska pobeda.

### Jul/Srpanj &ndash; Septembar/Rujan
* 2. 7. - Hibridno pomračenje Sunca, u sh. krajevima prekriveno od 83% diska (Međimurje) do 97% (Vranje).
* 13. 7. - Poljski magnat Jerzy Sebastian Lubomirski porazio trupe kralja Jana II Kazimira kod Montvija (*Mątwy*) čime je osujetio njegove reformske planove.
* jul - Limo Barjaktar opljačkao trgovački karavan u Hercegovini, krajem leta još jedan.
* 4. 8. (25. 7. po j.k.) - Bitka na dan svetog Jakova je engleska pomorska pobeda nad Holanđanima.
* 19 - 20. 8. - Holmesova lomača: Englezi uništili 140 holandskih trgovačkih brodova.

* 12 - 15. 9. (2 - 5. 9. po j.k.) - Veliki londonski požar, uništen veći deo grada.
* 16. 9. - Samozvani jevrejski mesija Šabtaj Cvi prešao u islam nakon sultanovog ultimatuma; neki sledbenici čine isto čime nastaje zajednica *[[dönme]]*.

### Oktobar/Listopad &ndash; Decembar/Prosinac
* oktobar - Francuski Prvi ministar Jean-Baptiste Colbert je kraljevskim ediktom odobrio početak radova na Canal du Midi, kanalu u Languedocu između Sredozemnog mora i rijeke Garonne kod Toulousea (završen 1681).
* oktobar? - Opsada Kandije: veliki vezir Ahmed-paša Ćuprilić stigao na Krit.
* 1. 11. - Sulejman I (ili Safi II) je novi safavidski šah Persije (do 1694).
* 28. 11. - Bitkom kod Rullion Greena ugušen kratki Pentlandski ustanak u Škotskoj.
* 12. 12. - Car Leopold I. se venčao svojom nećakom i sestrom od strica, španskom princezom Margaritom Teresom (pre 10 godina plava devojčica na slici "Las Meninas").
* 12. 12. - Svrgnut patrijarh moskovski Nikon, ali su potvrđene njegove reforme u crkvi.
* 22. 12. - Prvi sastanak Francuske akademije nauka (osnovana na Colbertovu inicijativu); ove godine je osnovana i umetnička Francuska akademija u Rimu.

### Kroz godinu
* Podgeneral Herberstein ugušio pobunu Stefana Osmokruhovića u Slavoniji posle osmodnevne bitke, pogubljena šestorica kolovođa, sravnjena pobunjenička sela.
* Ivan Lučić tiskao *De regno Dalmatiae et Croatiae* u Amsterdamu.

* Newtonova "čudesna godina" (*Annus Mirabilis*): diferencijalni račun, gravitacija, spektar svetlosti.
* Leibnizova *De Arte Combinatoria*.
* Vermeerova "Umetnost slikanja".
* Nakon što je Petro Dorošenko, hetman Desnoobalne Ukrajine, priznao sultana za sizerena, počinje Poljsko-kozačko-tatarski rat (1666-71).
* Juraj Pohronec-Slepčiansky (Szelepcsényi György) novi ugarski primas.
* Mulai al-Rashid ulazi u Fes i ustanovljava marokansku dinastiju Alauita koja je i danas na vlasti.

## Rođenja

* 14. 5. - Viktor Amadeus II, vojvoda Savoje, kralj Sicilije pa Sardinije († 1732)
* 6. 9. - Ivan V., ruski car († 1696)
* 22. 12. - Guru Gobind Singh, guru sika († 1708)

## Smrti

* 20. 1. - Ana Austrijska, kraljica majka Francuske (* 1601)
* 22. 1. - Šah Džahan, bivši mogulski vladar (* 1592)
* lipanj - Vladislav Menčetić, pjesnik (* 1617)
* 26. 8. - Frans Hals, slikar (* ca. 1582)
* 1. 9. - Juraj Ratkaj, povjesničar (* 1612)
* 23. 9. - François Mansart, arhitekta (* 1598)
* 26. 10. - Abas II, šah Persije (* 1632)
* 22. 12. - Guercino, slikar (* 1591)
* ? - Song Yingxing, enciklopedista (* 1587)

## Reference

;Literatura
* *Istorija srpskog naroda*, Treća knjiga, prvi tom, Srbi pod tuđinskom vlašću 1537-1699, SKZ Beograd 1993,